**חוף בת-ים ליזמות ופיתוח בע"מ**

 **מכרז פומבי מס' 2/19**

**לתפקיד מנהל תחום קשרי קהילה במנהלת להתחדשות עירונית**

**כללי:**

חברת חוף בת-ים ליזמות ופיתוח בע"מ (להלן: "**החברה**") הינה חברה עירונית המצויה בבעלות עיריית בת-ים ומשמשת כזרוע ביצועית של העירייה, בין היתר, בנושאי התחדשות עירונית. במסגרת החברה פועלת מנהלת להתחדשות עירונית אשר תרכז את כלל הנושאים הנוגעים להתחדשות עירונית בעיר בת-ים (להלן: "**המנהלת**").

החברה מבקשת בזאת הצעות לתפקיד מנהל תחום קשרי קהילה במנהלת ממועמדים העומדים בתנאים שיפורטו להלן.

**תיאור התפקיד**:

גיבוש, התוויית וביצוע מדיניות הרשות המקומית בתחום ההיבטים החברתיים והקהילתיים הכרוכים בתהליכי התחדשות עירונית.

**תחומי אחריות**:

1. גיבוש מדיניות בתחום העבודה החברתית קהילתית בתהליכי התחדשות עירונית.
2. ליווי, הנחייה ופיקוח על העבודה החברתית במתחמי ההתחדשות העירונית.
3. קיום קשר שוטף עם הקהילה והתושבים לצורך קידום מיזמי התחדשות עירונית.
4. תיווך בין הקהילה לרשות העירונית בכל הנוגע להתחדשות עירונית.

**פירוט הביצועים והמשימות העיקריות כנגזר מתחומי האחריות**:

1. גיבוש מדיניות בתחום העבודה החברתית קהילתית בתהליכי התחדשות עירונית:
* גיבוש תכנית עבודה רב שנתית, הכוללת מטרות ויעדים, בתחום העבודה החברתית והקהילתית במתחמי התחדשות עירונית.
* בניית מודל העבודה החברתית קהילתית ברשות המקומית בהתאם להנחיות הרשות.
* הממשלתית להתחדשות עירונית ומאפייני הרשות והקהילה המקומית.
* תיאום וסנכרון תהליכי העבודה החברתית קהילתית עם הגורמים הרלוונטיים ברשות המקומית.
1. ליווי, הנחייה ופיקוח על העבודה החברתית במתחמי התחדשות עירונית:
* גיבוש תכנית עבודה רב שנתית, הכוללת מטרות ויעדים, בתחום העבודה החברתית והקהילתית במתחמי התחדשות עירונית.
* בניית מודל העבודה הקהילתית ברשות המקומית בהתאם להנחיות הרשות הממשלתית להתחדשות עירונית ומאפייני הרשות והקהילה המקומית, בתיאום ובשיתוף עם הגורמים הרלוונטיים ברשות המקומית.
* הנחייה, ליווי ופיקוח על יועצים חברתיים בתהליכי כתיבת דו"ח חברתי על מתחמי התחדשות עירונית.
* הנחיית תהליכי שיתוף ציבור בתכניות התחדשות עירונית המקודמות בשטח הרשות המקומית.
* הפעלה וליווי של יועצים חברתיים לצורך סיוע בהתארגנות בעלי הזכויות.
* סיוע ביישוב מחלוקות וסכסוכים בין תושבים, יזמים ובעלי מקצוע.
* סיוע ליועצים חברתיים בקבלת מידע מהרשות המקומית.
1. קיום קשר שוטף עם הקהילה ובעלי הדירות לצורך קידום מיזמי התחדשות עירונית:
* קיום כנסי שיתוף ציבור, פרסום חומרי הסברה והיכרות עם תושבים.
* הנגשת מידע וזכויות לתושבים.
* ליווי ושיתוף התושבים לאורך תהליכי ההתחדשות.
* העברת מידע וידע בתחום ההתחדשות העירונית לתושבי הרשות המקומית, בין היתר,
* באמצעות עריכת כנסים והכשרות מקצועיות יזום התארגנויות וקבוצות מנהיגות קהילתית.
* הובלת בניית נציגויות תושבים לקידום תהליכי התחדשות עירונית
* קבלת קהל ומתן מידע לבעלי זכויות ותושבים במתחמים התחדשות עירונית
* ניהול מערכת מעקב אחר פניות הציבור
1. תיווך בין הקהילה לרשות העירונית בכל הנוגע להתחדשות עירונית:
* עבודה שוטפת ובניית שיתופי פעולה עם אגף הרווחה ברשות המקומית.
* הצגת מדיניות הרשות המקומית לתושבים ובעלי מקצוע.
* יצירת קשרים עם הגורמים החברתיים הפועלים ברשות המקומית.
* ייצוג עמדות הקהילה בפני גורמים במינהלת וברשות העירונית
* הנגשת צרכי הקהילה לאנשי התכנון והרישוי בעירייה
* הנגשת השפה התכנונית לתושבים
* מיפוי ואיתור צרכים חברתיים קהילתיים הנוגעים לפרויקטים של התחדשות עירונית והתאמת תהליכי עבודת המינהלת לצרכים העולים.

**מאפייני העשייה הייחודיים בתפקיד**:

* ייצוגיות
* שירותיות
* הקשבה וסובלנות
* יכולת בניית הסכמות ופתרון קונפליקטים
* יכולת הובלת תושבים בתהליכים מורכבים ולטווח זמן ארוך
* עיסוק המשלב בין תחום העבודה החברתית קהילתית ותחום התכנון -
* יכולת עמידה מול קהל
* עבודה מול בעלי עניין מגוונים )עובדי הרשות המקומית, יזמים, בעלי נכסים,תושבים(
* עבודה בשעות לא שגרתיות )כנסי תושבים וכו').

**דרישות התפקיד- תנאי סף**:

**השכלה**:

1. בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל אקדמיים בחוץ לארץ באחד או יותר מהתחומים הבאים: גיאוגרפיה, תכנון ערים, אדריכלות, עבודה סוציאלית, משפטים, סוציולוגיה, פסיכולוגיה או גישור ויישוב סכסוכים **או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים,

תשע"ג- 2012 באותם תחומים.

**ניסיון מקצועי**:

על המועמד להיות בעל ניסיון מקצועי בהתאם **לאחת** החלופות שלהלן:

1. עבור בעל תואר אקדמי בגאוגרפיה, תכנון ערים, ואדריכלות ניסיון: מקצועי של שלוש שנים בתחומי העיסוק של המשרה.
2. עבור בעל תואר אקדמי בעבודה סוציאלית, פסיכולוגיה, משפטים, גישור ויישוב סכסוכים או הנדסאי רשום: ארבע שנות ניסיון בתחומי העיסוק של המשרה.
3. עבור טכנאי רשום: חמש שנות ניסיון בתחומי העיסוק של המשרה.
* יתרון משמעותי יינתן לבעלי ניסיון בעבודה בתחום קשרי קהילה בכלל ולבעלי ניסיון בתחום קשרי קהילה במסגרת התחדשות עירונית בפרט.
* עדיפות לבעלי ניסיון כעו"ס קהילתי, במוסד ציבורי או ברשות מקומית.
* עדיפות לבעלי ידע בתחום התכנון והבנייה ובפרט בתחום ההתחדשות העירונית.
* ניסיון ניהולי- יתרון.

**היקף משרה, תנאי העסקה וכפיפות (כשכיר או כנותן שירותים):**

* **היקף משרה:** 100%.
* **תנאי העסקה:** חוזה אישי.
* **כפיפות:** למנכ"ל החברה ומנהל המנהלת.
* מינוי המועמד אשר ימצא מתאים, יהא בכפוף לכללים בדבר איסור ניגודי עניינים ו/או העסקת קרובי משפחה החלים על החברה, בהתאם להוראות חוזרי מנכ"ל משרד הפנים וע"פ כל דין.

**הערות:**

* מועמד שימצא מתאים למשרה, אפשר שיידרש לעבור מבחן התאמה.
* מכרז זה מופנה לגברים ונשים כאחד, לכן בכל מקום בו מפורט תיאור תפקידים בלשון זכר הכוונה גם ללשון נקבה. החברה ועיריית בת ים מעניקות הזדמנות שווה לאישה ולגבר שהינם בעלי הכישורים המתאימים לאיוש המשרה.

**הגשת מועמדות:**

* **על המועמד להוריד את נוסח המכרז המלא (לרבות שאלון למועמד) מאתר האינטרנט של העירייה בכתובת** [**http://www.bat-yam.muni.il/**](http://www.bat-yam.muni.il/) **תחת הכותרת מידע כללי>מכרזי חוף בת-ים.**
* על המועמד לצרף תעודה ממוסד ישראלי מוכר להשכלה גבוהה או אישור שקילות תואר מהגף להערכת תארים ודיפלומות בחו"ל, במשרד החינוך- אם הוא בעל תואר ממוסד לימודים להשכלה גבוהה בחו"ל או משלוחה של מוסד כאמור, בהתאם ובכפוף להוראות הדין וכללי הגוף להערכת תארים, לרבות הוראות נציבות שירות המדינה.
* **על המועמד למלא את השאלון למועמד המופיע באתר העירייה ולצרף אליו את כל המסמכים הנדרשים.**
* הגשת המועמדות וקורות חיים (כולל מס' טלפון נייד, כתובת מייל, ומס' פקס), בצירוף השאלון למועמד, קו"ח, המלצות, תעודות נדרשות וכל מסמך רלוונטי אחר, תהא במסירה ידנית במשרדי החברה ברחוב גנרל קניג 10, בת-ים, **עד ליום 3/3/19 לא יאוחר מהשעה 12:00**. פניות שלא יימסרו בהתאם לאמור- לא יידונו.
* החברה רשאית שלא לדון בבקשות והצעות אשר לא יצורפו אליהן כל המסמכים הדרושים.
* כל סתירה בין האמור במסמך זה לבין האמור במודעה על פרסום המשרה- יגבר האמור במסמך זה.
* פרטים נוספים ניתן לקבל במשרדי החברה או במנהלת התחדשות עירונית בטלפון 076-53338880 או במייל kfir@calcalit-batyam.co.il.

אסף טולדנו, מנהל מנהלת התחדשות עירונית

**חוף בת-ים ליזמות ופיתוח בע"מ**